ALLE goeie dinge kom na ALMAL wat daarvoor wag! | "Is en Wat Was en Wat Kom" – die onbekende karakter van Jesus Christus en Sy Woord
← Ons aardse koningskap is TYDELIK (Deel 28)
Ons aardse koningskap is TYDELIK (Deel 29) →
ALLE goeie dinge kom na ALMAL wat daarvoor wag!
Posted on Augustus 23, 2017	by 4windkoinonia
Dit is deel van God se een plan met die mens dat “vlees en bloed” die tydelike huisvesting van die “eerste mens Adam” sou wees – dit is die aardse skepsel wat “uit stof van die aarde” gemaak was met asem wat in sy neus geblaas was. Met hierdie twee bestandele het God ‘n aardse siel geskep wat net binne hierdie dimensie moet leef vir ‘n beperkte tydperk:
Gen 2:7 En die HERE God het die mens geformeer uit die stof van die aarde en in sy neus die asem van die lewe geblaas. So het dan die mens ‘n lewende siel [Hebreeus: “nephesh” = siel] geword.
Ons moet leer dat stof nie gees is nie. God het die mens nie eerste as ‘n geestelike wese geskep nie. Die mens is eers stof van die aarde. Dit is eers wanneer die stof terugkeer na die aarde dat die mens weer opgewek word in gees en dan word die nuwe skepping na vore gebring:
1Kor 15:40-44 En daar is hemelse liggame en aardse liggame; maar die heerlikheid van die hemelse is anders as dié van die aardse. 41 Anders is die heerlikheid van die son en anders die heerlikheid van die maan en anders die heerlikheid van die sterre; want die een ster verskil in heerlikheid van die ander ster. 42 So is ook die opstanding van die dode: daar word gesaai in verganklikheid, daar word opgewek in onverganklikheid; 43 daar word gesaai in oneer, daar word opgewek in heerlikheid; daar word gesaai in swakheid, daar word opgewek in krag. 44 ‘n Natuurlike liggaam word gesaai, ‘n geestelike liggaam word opgewek. Daar is ‘n natuurlike liggaam, en daar is ‘n geestelike liggaam.
Van stof….tot stof – dit is dieselfde lotsproses van alle aardse skepsels wie God van stof gemaak het en waarin asem is – hulle word gemaak van tydelike stof om dan weer na dieselfde stof terug te keer:
Gen 1:24 En God het gesê: Laat die aarde lewende wesens [Hebreeus: “nephesh” = siel] voortbring volgens hulle soorte: vee, kruipende diere en wilde diere van die aarde volgens hulle soorte. En dit was so.
Pred 3:18-21 Ek het in my hart gesê: Ter wille van die mensekinders gebeur dit, dat God hulle kan beproef, en dat hulle kan insien dat hulle in hulleself vee is. 19 Want die lot van die mensekinders is ook die lot van die veediere: hulle het een en dieselfde lot; soos die een sterwe, so sterwe die ander, en hulle almal het dieselfde asem, en ‘n voorkeur van die mens bo die veediere is daar nie; want alles is tevergeefs. 20 Alles gaan na een plek toe; alles is uit die stof, en alles keer na die stof terug. 21 Wie bespeur dat die asem van die mensekinders opgaan boontoe, en dat die asem van die veediere neerdaal ondertoe in die aarde?
Die mens het egter ‘n spesiale plek in God se plan. Die mens gaan nie in stof vir ewig bly nie! Nee God gaan die mens weer herskep in gees. Kyk hoe beskryf Jeremia die plan en proses van God om mens uiteindelik GEESTELIK en PERFEK te maak:
Die eerste voorwerp was nie net uit stof gemaak nie, hy was ook naak gemaak. Die mens en sy vrou was naak geskep en hulle kon nie goed van kwaad onderskei nie!
Naaktheid in ‘n geestelike sin is NIE ‘n goeie ding nie!!!
Jes 20:2-5 in dié tyd het die HERE deur die diens van Jesaja, die seun van Amos, gespreek en gesê: Gaan gord die haarmantel van jou heupe af los, en trek jou skoene van jou voete af. Hy het toe so gedoen en naak en kaalvoet geloop. 3 Daarop het die HERE gesê: Soos my kneg Jesaja naak en kaalvoet geloop het, drie jaar lank, as teken en sinnebeeld met betrekking tot Egipte en Kus, 4 so sal die koning van Assirië die gevangenes van Egipte en die ballinge van Kus wegdrywe, jonk en oud, naak en kaalvoet en ontbloot aan die agterdele—’n smaad vir Egipte. 5 En hulle sal verslae wees en beskaamd staan vanweë Kus, hulle toeverlaat, en vanweë Egipte, hulle trots.
Klaag 1:8 Jerusalem het swaar gesondig, daarom het sy ‘n voorwerp van afsku geword; almal wat haar geëer het, verag haar, omdat hulle haar naaktheid gesien het; sy self sug en het haar weggedraai.
Naaktheid is soos dronkenskap want dit maak ons maklike prooi vir ‘n vyand in hierdie toestand:
In Adam en Eva se naakte toestand was hulle ‘n maklike prooi vir die verleidelik en listige slang en hy kon hulle maklik oorrompel – soos deur God beplan.
God het Adam en Eva doelbewus naak geskep sodat hulle kon leer en eerstehands ervaar hoe “ellendig en beklaenswaardig en arm en blind en naak” die vlees is.
God het bepaal dat ons eerste die negatiewe en bose vleeslike dinge moet ervaar “onder die son”. Niks wat “goed” is kom na ons op ‘n skinkbord nie. Dit is die les van die lewe! Geen goeie ouer gee sy of haar kinders alles wat hulle wil hê nie. Dit is inderdaad ook ‘n “moelike taak wat God aan die mensekinders gegee het om hulle daarmee te kwel”:
Pred 1:13-14 En ek het my hart daarop gerig om met wysheid te ondersoek en na te speur alles wat onder die hemel gebeur. Dit is ‘n moeilike taak wat God aan die mensekinders gegee het om hulle daarmee te kwel. 14 Ek het al die werke gesien wat onder die son gedoen word, en kyk, dit was alles tevergeefs en ‘n gejaag na wind.
God sal ons NIKS gee tensy Hy ons deur ‘n proses geneem het om dit wat ons uiteindelik sal ontvang van Hom, opreg sal waarder nie.
Lam 3:24-27 Die HERE is my deel, sê my siel, daarom sal ek op Hom hoop. 25 Tet. Goed is die HERE vir die wat op Hom hoop, vir die siel wat Hom soek. 26 Dit is goed om in stilheid te hoop op die hulp van die HERE. 27 Dit is goed vir ‘n man dat hy die juk in sy jeug dra.
Ons natuurlike mens kan net nie God se geestelike dinge verstaan nie, en dit is wat ons almal op ons eie tyd uitvind, soos Adam en Eva ook moes doen!
Alle aardse ‘lewende siele’ is gemaak om deur ‘n tydsame, maar beperkte doodsproses geneem te word, voordat ons almal “in Adam” geestelike lewe sou kry in die “laaste Adam”, Jesus Christus:
‘n “Lewende siel” staan dus in kontras met die “lewendmakende gees” soos die dood in kontras staan teenoor die lewe.
Om te sê dat die mens op sy eie stoom boos en onheilig kon word is om God te onthef van Sy posisie as die enigste Skepper van alles – ook die Skepper van onheil (dit wat onheilig is) en die goddelose:
Ons eerste vader is die duiwel want ons almal doen wat hy aan ons voorhou, sonder teëstribbeling:
Om te sê ‘n mens bepaal sy eie pad en rig sy eie voetstappe, is om die Woord van God tot ‘n leuenaar te maak:
Ons almal word dus eers in vlees geskep, in sonde en dood deur God, en ons leef binne hierdie doodsdomein. Om te sê day die mens op sy eie stoom weereens tot God kan kom is ‘n skokkende leuen:
Die Vader trek ons na Christus en Christus kom bevry ons uit die aardse gevangenis om die ware lewe in Hom te ervaar:
1Jn 3:14 Ons weet dat ons oorgegaan het uit die dood in die lewe…
Luk 4:14-21 En Jesus het in die krag van die Gees na Galiléa teruggekeer, en daar het ‘n gerug aangaande Hom deur die hele omtrek uitgegaan; 15 en Hy het in hulle sinagoges geleer en is deur almal geprys. 16 Toe kom Hy in Násaret waar Hy opgevoed was; en soos Hy gewoond was, gaan Hy op die sabbatdag in die sinagoge en staan op om te lees. 17 En die boek van die profeet Jesaja is aan Hom oorhandig; en toe Hy die boek oopmaak, kry Hy die plek waar geskrywe is: 18 Die Gees van die Here is op My, omdat Hy My gesalf het om die evangelie aan die armes te bring. Hy het My gestuur om die wat verbryseld van hart is, te genees; 19 om aan gevangenes vrylating te verkondig en aan blindes herstel van gesig; om die wat gebroke is, in vryheid weg te stuur; om die aangename jaar van die Here aan te kondig. 20 En nadat Hy die boek toegemaak en aan die dienaar teruggegee het, gaan Hy sit, en die oë van almal in die sinagoge was op Hom gevestig. 21 Toe begin Hy vir hulle te sê: Vandag is hierdie Skrif in julle ore vervul.
Jesus moes deur dieselfde proses gaan toe Hy ook tydelik in vlees kom woon het om aan ons hierdie nuwe lewe te kom skenk deur Sy eie dood en opstanding! Die vlees is geestelik gekoppel aan “die armes”, “die wat verbryseld [is] van hart”, die “gevangenes”, die “blindes”, “die wat gebroke is”. Die vlees is “swak”, en daar is niks goed in ons vlees nie. God het dit so geskep want die vlees is eerste onderhewig aan die aardse wet van God waardeur sonde en dood werksaam is.,
Rom 7:18-21 Want ek weet dat in my, dit wil sê in my vlees, niks goeds woon nie; want om te wil, is by my aanwesig, maar om goed te doen, dit vind ek nie. 19 Want die goeie wat ek wil, doen ek nie, maar die kwaad wat ek nie wil nie, dit doen ek. 20 Maar as ek doen wat ek nie wil nie, dan doen ek dit nie meer nie, maar die sonde wat in my woon. 21 Ek vind dus hierdie wet: as ek die goeie wil doen, is die kwaad by my aanwesig.
Ons kry alleenlik verlossing van die vlees, en “die liggaam van hierdie dood”, en al sy kettings deur die nuwe wet van die gees in Christus:
Rom 7:24-25 Ek, ellendige mens! Wie sal my verlos van die liggaam van hierdie dood? 25 Ek dank God deur Jesus Christus, onse Here! (7:26) So dien ek self dan wel met die gemoed die wet van God, maar met die vlees die wet van die sonde.
Dood word dus gekoppel aan die natuurlike mens in vlees met sy aardse denke:
Hierdie dood sal uiteindelik vernietig word wanneer dit sy taak voltooi het, volgens God se tyd en plan:
Open 21:1-4 En ek het ‘n nuwe hemel en ‘n nuwe aarde gesien, want die eerste hemel en die eerste aarde het verbygegaan; en die see was daar nie meer nie. 2 En ek, Johannes, het die heilige stad, die nuwe Jerusalem, sien neerdaal van God uit die hemel, toeberei soos ‘n bruid wat vir haar man versier is. 3 En ek het ‘n groot stem uit die hemel hoor sê: Kyk, die tabernakel van God is by die mense, en Hy sal by hulle woon, en hulle sal sy volk wees; en God self sal by hulle wees as hulle God. 4 En God sal al die trane van hulle oë afvee, en daar sal geen dood meer wees nie; ook droefheid en geween en moeite sal daar nie meer wees nie, want die eerste dinge het verbygegaan.
Ware Lewe is in die gees van die Vader en ons sal almal daardie Lewe ontvang wanneer Christus ons uit die dood opwek – vir sommige nou en die res kom later:
1Kor 15:22-28 Want soos hulle almal in Adam sterwe, so sal hulle ook almal in Christus lewend gemaak word; maar elkeen in sy eie orde:
daarna kom die einde [DIE RES],
wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het. Want Hy moet as koning heers totdat Hy al sy vyande onder sy voete gestel het. Die laaste vyand wat vernietig word, is die dood. Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.